**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**» **ՀՀ ԿԱՌԱՎԱՐՈՒԹՅԱՆ ՈՐՈՇՈՒՄ ԸՆԴՈՒՆԵԼՈՒ ԱՆՀՐԱԺԵՇՏՈՒԹՅԱՆ**

**1.Իրավական ակտի անհրաժեշտությունը**

Սույն իրավական ակտի ընդունումը պայմանավորված է ՀՀ կառավարության 2016թ. օգոստոսի 25-ի թիվ 858-Ն որոշմամբ հիմնադրված ՀՀ արդարադատության նախարարության «Օրենսդրության զարգացման և իրավական հետազոտությունների կենտրոն» հիմնադրամի բնականոն գործունեության ապահովման անհրաժեշտությամբ, որով պայմանավորված 2019թ. սեպտեմբերի 9-ի թիվ 32 իրականացման նամակի (implementation letter) հիման վրա ՀՀ արդարադատության նախարարության և ԱՄՆ ՄԶԳ միջև կնքված «Զարգացման համագործակցության նպատակի AAG-111-G-13-001 համաձայնագրի» Ծրագրի գործողության ժամկետը երկարաձգվել է ևս 18 ամսով:

**2. Ընթացիկ իրավիճակը և խնդիրները**

Հիմնադրամը մասնակցում է Արդարադատության նախարարությունում և այլ պետական մարմիններում, այդ թվում՝ վարչապետի աշխատակազմում, իրավական ակտերի նախագծերի վերաբերյալ կազմակերպվող քննարկումներին և աշխատանքային խորհրդակցություններին ու հանդիպումներին:

Ծրագիրը մեկնարկել է դեռևս 2016 թվականի սեպտեմբերի 13-ին և հաշվի առնելով Հիմնադրամի հետագա ծրագրերի իրականացման անհրաժեշտությունը, Ծրագրի գործողության ժամկետը երկարաձգվել էր մինչև 2019թ. սեպտեմբերի 10-ը: Այնուհետև, Արդարադատության նախարարության և ԱՄՆ ՄԶԳ միջև կնքված՝ «Զարգացման համագործակցության նպատակի AAG-111-G-13-001 համաձայնագրի» 2019թ. սեպտեմբերի 9-ի թիվ 32 իրականացման նամակի (implementation letter) հիման վրա Ծրագրի գործողության ժամկետը երկարաձգվել է ևս 18 ամսով, որի համար ԱՄՆ ՄԶԳ կողմից Արդարադատության նախարարությանը տրամադրվել է ևս 120 000 ԱՄՆ դոլարի դրամաշնորհ:

Համաձայնագրի ավարտման ժամկետ է սահմանվել 2021 թվականի մարտի 10-ը: 2021 թվականի հունվարի 1-ի դրությամբ ֆինանսավորվել է 92 828 ԱՄՆ դոլար, մնացորդային 27 172․ ԱՄՆ դոլարից, որից 2021 թվականի բյուջեում արտացոլվել է 19,447․9  **ԱՄՆ** դոլարը, ընդ որում արտարժույթի փոխարժեքը հաշվարկվել է 493,76 դրամով։ Արդյունքում 2021 թվականի պետական բյուջեում դրամաշնորհի գծով նախատեսվել է 9,602․6 հազ․ դրամ։

Ներկայացվող նախագծով ավելացվում է դրամաշնորհային գումարի մնացորդը՝ 7,724․1 ԱՄՆ դոլար /27,172․0-19,447․9/։ Միևնույն ժամանակ, քանի որ գումարը Արդարադատության նախարարության 900000907973 հաշվին մուտքագրվում է արտարժույթով և ծախսն էլ կատարվում է դրան համապատասխան, նախագծում վերահաշվարկվել է նաև տարադրամի փոխարժեքը՝ հաշվի առնելով 2021 թվականի հունվար-փետրվար ամիսների համար ԱՄՆ դոլարի համար սահմանված փոխարժեքը։ /493․76 դրամի փոխարեն հաշվարկները կատարվել են 1ԱՄՆ դոլարի համար միջինը 520 դրամով/։ Նախատեսված գումարը համաձայնագրի համաձայն ուղղվելու է «Օրենսդրության զարգացման և իրավական հետազոտությունների կենտրոն» հիմնադրամի աշխատողների աշխատանքի վարձատրությանը և հանրային քննարկումների կազմակերպմանը։

**3. Նախագծի մշակման գործընթացում ներգրավված ինստիտուտները և անձիք**

Իրավական ակտի նախագիծը մշակվել է Հայաստանի Հանրապետության արդարադատության նախարարության կողմից:

**4. Ակնկալվող արդյունքը**

Հիմնադրամը կապահովի օրենսդրական գործընթացներում հանրային տեղեկացվածությունը և մասնակցությունը՝ հանրային քննարկումների կազմակերպման, ինչպես նախագծի մշակման համար կարիքները վեր հանելու, այնպես էլ բուն նախագծերը քննարկելու միջոցով:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«**Հայաստանի Հանրապետության 2021 թվականի պետական բյուջեում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին**» Հայաստանի Հանրապետության կառավարության որոշման նախագծի ընդունմամբ Հայաստանի Հանրապետության 2021 թվականի պետական բյուջեում նախատեսվում է եկամուտների և ծախսերի ավելացում 4,526․8 հազ. դրամի չափով:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

**1.Այլ իրավական ակտերում փոփոխությունների և/կամ լրացումների անհրաժեշտությունը.**

«**Հայաստանի Հանրապետության 2021 թվականի պետական բյուջեում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին**» Հայաստանի Հանրապետության կառավարության որոշման նախագծի ընդունումն այլ իրավական ակտերի ընդունման անհրաժեշտություն չի առաջացնում:

**2.Միջազգային պայմանագրերով ստանձնած պարտավորությունների հետ համապատասխանությունը.**

Համապատասխանում է միջազգային պայմանագրերով ստանձնած պարտավորություններին: